kardosdrur/scandi-wiki huggingface dataset:
Aksel Erhardsen

Aksel Aagaard Erhardsen (15. januar 1927 i Gørding – 17. februar 2010) var en dansk skuespiller, der især fungerede på teatrene i Odense og Aarhus, men også medvirkede i flere film og tv-serier.

Karriere 
Aksel Erhardsen blev født i Sydvestjylland og var oprindelig uddannet gartner. I 1953 blev han optaget på Odense Teaters elevskole, og efter endt uddannelse i 1955 blev han på dette teater indtil 1966. Herefter var han fastansat på Aarhus Teater indtil 1991. I 1968 blev han sideløbende lærer på dette teaters elevskole. Erhardsen modtog Teaterpokalen i 1993. Blandt hans roller på Aarhus Teater var Gruesen i Soyas Parasitterne samt titelrollerne i Shakespeare-stykkerne Kong Lear og Titus Andronicus.

Han gæsteoptrådte siden på forskellige københavnske teatre, som f.eks. Gladsaxe Teater, Teatret ved Sorte Hest, Folketeatret og Betty Nansen Teatret. På sidstnævnte scene spillede han bl.a. Mikkel Borgen i Kaj Munks Ordet. I sine senere år turnerede han med Det Danske Teater.

Fra tv huskes Erhardsen formodentlig bedst som kriminalkommissæren i serien Rejseholdet (den første serie fra 1983) og som Baron von Wiessenwass i Jul på Slottet (1986).

Fra film huskes han blandt andet også fra sin rolle i den svenske film Brødrene Løvehjerte (1977) som en af landsbybeboerne, der bliver udvalgt af fyrste Tengils soldater til at arbejde på hans nye borg, men hvor han bespotter og spytter efter Tengil og derefter bliver henrettet.

Privatliv 
Han var gift med skuespillerinden Lone Rode.

Filmografi 
Blandt de film han har medvirket i kan nævnes:

 Den rige enke – 1962
 Prinsesse for en dag – 1964
 Bejleren - en jysk røverhistorie – 1975
 Nyt legetøj – 1977
 Terror (film) – 1977
 Brødrene Løvehjerte - 1977
 Johnny Larsen – 1979
 Øjeblikket – 1980
 Thorvald og Linda – 1982
 Koks i kulissen – 1983
 Drengen der forsvandt – 1984
 Det forsømte forår – 1993
 Sort høst – 1993
 Carmen og Babyface – 1995
 De grønne slagtere – 2003

Eksterne henvisninger 
 
 Nekrolog, politiken.dk, 19. februar 2010
 

Skuespillere fra Danmark
Modtagere af Ole Haslunds Kunstnerfonds legat
Modtagere af Teaterpokalen
Hans Albertsen

Hans Albertsen, 1525 – 1569, var biskop over Sjælland fra 1560 til sin død.

Hans Albertsen var født i København og kom i en ung alder til universitetet, hvor han 1544 tog den filosofiske bakkalaurgrad, og 1546 magistergraden. Uden forud at have studeret udenlands blev han kun lidt over 20 år gammel professor i græsk ved Københavns Universitet, senere (1554) i dialektik.

Da biskop Peder Palladius i sine sidste år var meget svagelig, hjalp Hans Albertsen ham med hans teologiske forelæsninger; 1. april 1558 tog han bakkalaurgraden i teologien, hvorpå han 31. maj samme år kaldtes til professor i dette fag.

I slutningen af året 1559 blev han Palladius' medhjælper i bispeembedet, og efter dennes død beskikkedes han 29. maj 1560 til superintendent eller biskop i Sjællands stift.
28. januar 1563 kreeredes han af sin ven, dr. Niels Hemmingsen, til dr.theol.

Han døde 25. maj 1569 som universitetets rektor. Gift 1550 med Karine, datter af lektor Anders Jensen Ljung, sognepræst i Malmø. En søn af ham var magister Albert Hansen, der endte som biskop i Århus.

Biskop Hans Albertsen fik ved sin jordefærd dette vidnesbyrd:
«Han var en forstandig, skarpsindig, flittig og lærd Mand,
venlig og omgængelig i sit Væsen, hvorfor han ogsaa
lettelig erhvervede sig alle brave Folks Venskab. Han
beflittede sig som en from Mand stedse paa at have
Gud, Kirken, Staten, Familien og sit Embedskald for
Øje i al sin Gjerning; altid stræbte han at bevare en
god og uskadt Samvittighed og et ubesmittet Rygte. I
sit Bispeembede viste han, baade naar han optraadte
som Dommer og ellers, stor Billighed, Alvor og
Beskedenhed; han vilde ikke vige en Haarsbred fra
det, som ret er, men var dog strængere mod sig selv
end imod andre. De gamle Præster omgikkes han som
Fædre, sine jævnaldrende som Brødre, de yngre som
Sønner. Overalt opførte han sig saaledes, at han
med rette kan fremstilles som et Mønster for ethvert
gudfrygtigt Menneske, men i Særdeleshed for Kirkens
Lærere og Forstandere.»

Kilder 

 
 H. F. Rørdam: Kbhvns Universitets Hist. 1537-1621 I, 606 ff.

Biskopper over Sjællands Stift
Rektorer ved Københavns Universitet
Danskere i 1500-tallet
Personer fra København
A.C. Højberg Christensen

Axel Christen Højberg Christensen (5. april 1888 i Aalborg – 10. juli 1972 i Helsingør) var en dansk minister.

Han blev født i Budolfi sogn som søn af købmand Niels Christian Christensen og Marie Georgine Højberg, Bispensgade 14.

Han blev student fra Aalborg Katedralskole 1907, modtog Københavns Universitets guldmedalje 1911, blev mag.art. i tysk i 1913 og dr.phil. (Studier over Lybæks Kancellisprog fra ca. 1300-1470) i 1918. Han var ansat ved københavnske skoler (N. Zahles Skole, Ingrid Jespersens Skole, Niels Brocks handelsskole, Københavns translatørskole og Statens Lærerhøjskole) og var privatdocent 1919-21. Han blev adjunkt ved Metropolitanskolen 1920, lektor 1921, og var fra 1921 til 1927 rektor på Ordrup Gymnasium.

Han var undervisningsminister i Regeringen Scavenius. Formand for Det Danske Spejderkorps 1939 – 1960.

Han var også medlem af opgavekommissionen for studentereksamen 1922, formand 1927, formand for Statsskolernes Lærerforening 1924-27, for kommissionen til afholdelse af studentereksamen for privatister fra 1927, for kommissionen til afholdelse af adgangseksamen til civilingeniørstudiet, det farmaceutiske studium og tandlægestudiet fra 1940 og for Pædagogisk Selskab 1933-35, næstformand i Foreningen Nordens skoleudvalg; medl. af skoleradioens arbejdsudvalg og af prøveudvalget for optagelsesprøven til 1. mellemskoleklasse, censor i tysk ved faglærerindeeksamen, censor i tysk og formand for censorerne ved skoleembedseksamen under det filosofiske og det humanistiske fakultet, medlem af hovedbestyrelsen i Danmarks Naturfredningsforening og af bestyrelsen for statens og hovedstadskommunernes kursus til studentereksamen og medlem af bestyrelsen for Den dansk-tyske Forening 1940. Han var Kommandør af 1. grad af Dannebrog og Dannebrogsmand.

Kilder

Eksterne henvisninger 
 Kraks Blå Bog 1957
 HVEM-HVAD-HVOR 1973, Politikens Forlag, København 1972.
 

Foreningsformænd fra Danmark
Undervisningsministre fra Danmark
Skolefolk fra Danmark
Danskere i 1900-tallet
Personer i Kraks Blå Bog (afdøde)
Kommandører af 1. grad af Dannebrog
Personer i Dansk Biografisk Leksikon
Modtagere af Københavns Universitets guldmedalje
Studenter fra Aalborg Katedralskole
Rasmus Hansen (forsvarsminister)

Hans Rasmus Hansen (16. august 1896 i Platangade 12, Kolding – 10. oktober 1971 i København) var en dansk politiker (Socialdemokraterne) og minister.

Liv og karriere 
Hansen var søn af ølkusk og senere borgmester i Kolding Knud Hansen og hustru Katrine Sørensen, 28år. Forældrene var viet året før i København.

Hansen var forsvarsminister i Regeringen Hans Hedtoft I, Regeringen Hans Hedtoft II og Regeringen H.C. Hansen I.

Blev i avisernes karikaturer kaldet "Rasmus Jet", fordi han som forsvarsminister i Regeringen Hans Hedtoft var med til at købe de første jetfly til Danmark.

Referencer

Litteratur henvisninger 
 HVEM-HVAD-HVOR 1949, Politikens Forlag, København 1948.
 HVEM-HVAD-HVOR 1973, Politikens Forlag, København 1972.

Forsvarsministre fra Danmark
Danske ministre fra Socialdemokraterne
Tidligere folketingsmedlemmer fra Socialdemokraterne
Personer i Kraks Blå Bog (afdøde)
Folketingsmedlemmer i 1930'erne
Folketingsmedlemmer i 1940'erne
Folketingsmedlemmer i 1950'erne
Folketingsmedlemmer i 1960'erne
Personer fra Kolding
Yang di-Pertuan Agong

Yang di-Pertuan Agong er det malaysiske statsoverhoveds titel og betyder "øverste hersker" på malaysisk.

Yang di-Pertuan Agong vælges af og blandt de ni fyrstelige herskere i Malaysias delstater. Titlen går på tur mellem herskerne i denne rækkefølge:

 Negeri Sembilans Yang Dipertuan Besar (selv en valgt monark)
 Sultanen af Selangor
 Rajaen af Perlis
 Sultanen af Terengganu
 Sultanen af Kedah
 Sultanen af Kelantan
 Sultanen af Pahang
 Sultanen af Johor
 Sultanen af Perak

Hidtidige herskere 
Disse herskere har indtil nu været Yang di-Pertuan Agong:

 Tuanku Abdul Rahman ibni Almarhum Tuanku Muhammad af Negeri Sembilan, f. 1895, herskede 1957-1960, døde 1. april 1960.
 Sultan Hisamuddin Alam Shah Al-Haj ibni Almarhum Sultan Alaeddin Sulaiman Shah af Selangor, f. 1898, herskede 1960, døde 1. september 1960.
 Tuanku Syed Putra ibni Almarhum Syed Hassan Jamalullail af Perlis, f. 1920, herskede 1960-1965, døde 2000
 Sultan Ismail Nasiruddin Shah ibni Almarhum Sultan Zainal Abidin III af Terengganu, f. 1907, herskede 1965-1970, døde 1979
 Tuanku Al-Mutassimu Billahi Muhibbudin Sultan Abdul Halim Al-Muadzam Shah ibni Almarhum Sultan Badlishah af Kedah, f. 1927, herskede 1970-1975 og igen i 2011 - 2016, døde 11. september 2017.
 Sultan Yahya Petra ibni Almarhum Sultan Ibrahim Petra af Kelantan, f. 1917, herskede 1975-1979, døde 29. marts 1979
 Sultan Haji Ahmad Shah Al-Mustain Billah ibni Almarhum Sultan Sir Abu Bakar Riayatuddin Al-Muadzam Shah af Pahang, f. 1930, herskede 1979-1984
 Baginda Almutawakkil Alallah Sultan Iskandar Al-Haj ibni Almarhum Sultan Ismail af Johor, f. 1932, herskede 1984-1989
 Sultan Azlan Muhibbudin Shah ibni Almarhum Sultan Yusuff Izzudin Shah Ghafarullahu-lahu af Perak, f. 1928, herskede 1989-1994 døde 28. maj 2014 
 Tuanku Jaafar ibni Almarhum Tuanku Abdul Rahman af Negeri Sembilan, f. 1922, herskede 1994-1999
 Sultan Salahuddin Abdul Aziz Shah ibni Almarhum Sultan Hisamuddin Alam Shah Al-Haj af Selangor, f. 1922, herskede 1999-2001, døde 21. november 2001
 Tuanku Syed Sirajuddin af Perlis, f. 1943, herskede fra 13. december 2001 til 12. december 2006. 
 Tuanku Mizan Zainal Abidin af Terengganu, f. 1962, regerede fra 13. december 2006 til 12. december 2011.
 Abdul Halim af Kedah, f. 1927, regerede første gang i 1970-1975 og anden gang fra 13. december 2011 til 12. december 2016, døde 11. september 2017.
 Muhammad V af Kelantan, f. 1969, regerede fra 13. december 2016 til 6. januar 2019 (abdicerede)
 Abdullah af Pahang, f. 1959, har regeret siden 31. januar 2019
Henry Christensen

Henry Christensen (født 5. januar 1922 i København, død 30. december 1972 i Glostrup) var en dansk politiker (Venstre) og minister.

Christensen var folketingsmedlem fra 1953 til sin død i 1971. Han blev landbrugsminister i Regeringen Hilmar Baunsgaard da Peter Larsen døde i 1970.

Kilde 
HVEM-HVAD-HVOR 1974, Politikens Forlag, København 1973.

Eksterne henvisninger 
 

Landbrugsministre fra Danmark
Danske ministre fra Venstre
Folketingsmedlemmer i 1950'erne
Folketingsmedlemmer i 1960'erne
Folketingsmedlemmer i 1970'erne
Tidligere folketingsmedlemmer fra Venstre
Formænd for Venstres Ungdom
Personer i Kraks Blå Bog (afdøde)
Personer fra København
Jurister fra Danmark
Jens Smørum

Jens Oluf Laurits Sørensen Smørum (3. februar 1891 i Smørum – 19. december 1976 i Ballerup) var en dansk politiker (Socialdemokraterne) og minister.

Født i Smørum, søn af landpostbud Hans Sørensen og hustru Bodil Kirstine, født Pedersen.

Indenrigsminister, 1947 – 1950

Landbrugsminister, 1953 – 1957

Kilder/eksterne henvisninger 

Gunnar Fog-Pedersen, Vor Regering og Rigsdag, Nordisk Forlag, København 1938.
Jens Smørum, Vejen jeg gik og mennesker jeg mødte, Nationalmuseet, København 1961.

Danske ministre fra Socialdemokraterne
Landbrugsministre fra Danmark
Tidligere folketingsmedlemmer fra Socialdemokraterne
Selvbiografer fra Danmark
Folketingsmedlemmer i 1920'erne
Folketingsmedlemmer i 1930'erne
Folketingsmedlemmer i 1940'erne
Folketingsmedlemmer i 1950'erne
Personer i Kraks Blå Bog (afdøde)
Landmænd fra Danmark
Kommunalbestyrelsesmedlemmer fra Socialdemokraterne
Dansksprogede forfattere fra Danmark
Blærenød-familien

Blærenød-familien (Staphyleaceae) er en familie med 3 slægter og ca. 45 arter, der forekommer på den nordlige halvkugle og i tropisk Amerika. Det er træagtige planter, som indeholder slimceller. Bladene er modsatte og uligefinnede. Blomsterne er samlet i endestillede stande, hvor de enkelte blomster har kronbladlignende bægerblade. Frugten er et tørt, oppustet bær med flere kerner.

 Euscaphis
 Blærenød (Staphylea)
 Turpinata

Plantefamilier
Blærenød

Blærenød (Staphylea) er udbredt i Europa, Mellemøsten, Østasien og Nordamerika. Det er løvfældende buske eller små træer med glat, stribet bark og med modsat stillede, uligefinnede blade, der har savtakket rand. Blomsterne samlet i endestillede klaser. De enkelte blomster er 5-tallige og regelmæssige. Frugterne er oppustede kapsler med nogle få, hårde frø.

 Kaukasisk blærenød (Staphylea colchica)
 Almindelig blærenød (Staphylea pinnata)
 Amerikansk blærenød (Staphylea trifolia)

 Staphylea bolanderi
 Staphylea bumalda
 Staphylea holocarpa

Blærenød-familien
Den Islamiske Samarbejdsorganisation

Den Islamiske Samarbejdsorganisation (engelsk: Organisation of Islamic Cooperation, tidligere Organisation of the Islamic Conference, begge forkortet OIC, hvilken forkortelse også sommetider anvendes i danske medier) er en mellemstatslig organisation med 57 medlemslande, hvis formål er at styrke den islamiske verden gennem et formaliseret samarbejde.

Organisation 

Organisationen består i 2023 af 57 lande fra Mellemøsten, Nordafrika, Vestafrika, Centralasien, Sydøstasien og Sydasien (det indiske subkontinent). Derudover har fem lande observatørstatus, nemlig Bosnien-Hercegovina, Den Centralafrikanske Republik, Thailand, Rusland og Nordcypern, ligesom forskellige andre mellemstatslige organisationer og grupper deltager i organisationens møder med observatørstatus. Islam er ikke nødvendigvis den mest udbredte religion i hver af organisationens medlemslande. Ifølge worlddata.info udgjorde muslimer mindre end 50 % af indbyggerne i 10 af OIC's medlemslande i 2023.

OIC har hovedkvarter i Jeddah i Saudi-Arabien. Organisationen ledes af en generalsekretær, der vælges af alle medlemslande en gang hvert fjerde år. Organisationens øverste besluttende myndighed er et møde for alle medlemslandenes statsoverhoveder hvert tredje år. OIC's officielle sprog er arabisk, engelsk og fransk, og den har permanente delegationer tilknyttet FN og EU. Tilsammen har medlemslandene en befolkning på omkring 1,8 mia. mennesker. Det gør OIC til den næststørste mellemstatslige organisation i verden efter Forenede Nationer.

Historie 

Organisationen blev til på et initiativ af den saudiske kong Faisal i 1969. OIC's første møde, hvor 24 lande deltog, fandt sted i Rabat i Marokko den 25. september 1969 som en reaktion på angrebet på Al-Aqsa Moskéen i Jerusalem den 21. august 1969. 

Siden 1990'erne har der været betydelige spændinger mellem organisationens medlemslande. 

I 2005 fordømte OIC på et ekstraordinært møde offentliggørelsen af de danske Muhammed-tegninger, men tog samtidig afstand fra voldelige demonstrationer imod tegningerne. I 2023 fordømte OIC afbrændingen af koraner i Sverige og Danmark.

Formål 

OIC’s primære mål i henhold til organisationens egen udlægning er at:
 fremme solidaritet, konsolidere sig ved økonomisk, socialt, kulturelt, videnskabeligt, teknisk og andet samarbejde mellem alle medlemslandene. 
 bestræbe sig for at eliminere raceadskillelse og diskrimination og modsætte sig kolonisation under alle former. 
 støtte det palæstinensiske folk i dets kamp for at genvinde dets nationale rettigheder og tilbagevenden til dets hjemland. 
 støtte alle muslimer i deres kamp for at for at sikre deres værdighed, selvstændighed og nationale rettigheder.

Kilder 

Islamiske organisationer
Internationale organisationer
Etableret i 1969
OIC

OIC, akronymet kan have flere betydninger:
 Den Islamiske Samarbejdsorganisation – en mellemstatslig organisation som varetager muslimers rettigheder og andet. Forkortelsen OIC (fra engelsk Organisation of Islamic Cooperation) anvendes også på dansk
 Order of the Imitation of Christ – en orden baseret på idealer fra den kristne kirke og indiske trosretninger.
 Office of the Information Commissioner – et uafhængig regeringsorgan I England, som rapporterer direkte til parlamentet.
Almindelig blærenød

 
Almindelig blærenød (Staphylea pinnata) er en stor, løvfældende busk med en opret, åben vækst. Blom­sterne er samlet i klaser med hvide blomster, der har en behagelig duft.

Beskrivelse 
Barken er først glat og grå­grøn, senere bliver den olivengrøn, og til sidst er den grå med lyse stri­ber. Knopperne er modsatte, æg­formede, glatte og lysegrønne. Bladene er ulige­finnede med 5 (sjældent 3) elliptiske småblade. Bladranden er bølget til let takket, oversi­den er glat og friskgrøn, mens undersiden er grågrøn og mat. 

Blom­sterne er samlet i overhængende klaser. De enkelte blomster er hvide og klokkeformede, og de har en behagelig duft. Frugterne er oppustede bælge med hårde nød­der i. Frø­ene modner godt og spi­rer villigt i Danmark.

Rodnettet består af kraftige hovedrødder med talrige, højtliggende siderødder. Planten er langsomt voksende, især i de første år.

Højde x bredde og årlig tilvækst: 4 x 2,5 m (30 x 20 cm/år).

Hjemsted 
Blærenød vokser som underskov i blandede løv- og nåleskove i det sydøstlige Centraleuropa, hvor klimaet er varmt og fugtigt om sommeren, men koldt om vinteren. 

På bjerget Badacsony, som ligger vest for Balatonsøen, findes blandede løvskove med eg og avnbøg som de dominerende arter. I skoven  Köbölkúti-erdő findes arten sammen med bl.a. agerrose, almindelig avnbøg, almindelig guldstjerne, almindelig hvidtjørn, almindelig liguster, almindelig vintergæk, blå anemone, dunet steffensurt, enblomstret flitteraks, frynseeg, fuglekirsebær, gul anemone, hulrodet lærkespore, hvidplettet lungeurt, klæbrig salvie, kranslilje, kratvikke, krybende læbeløs, liljekonval, lundvortemælk, lundgylden, mannaask, martsviol, navr, nældeklokke, Scilla vindobonensis (en art af skilla), skovgaltetand, skovhullæbe, skovjordbær, skovstar, skovstilkaks, skovmærke, småbladet lind, stor konval, svaleurt, tandrod, vedbendgyvelkvæler, vintereg, vrietorn og vårfladbælg

Galleri

Note 

Buske
Hvide blomster
Haveplanter
Kirkeministre fra Danmark

Dette er en liste over Kirkeministre fra Danmark.

Kirkeministre i Danmark 

{| border="1" cellpadding="5" cellspacing="0" style="empty-cells: show; border-collapse: collapse"
|----- style="background:#efefef;"
! Periode
Minister
! Parti
|-----
| 1916-1920 || Th. V. Povlsen ||  Det Radikale Venstre
|-----
| 1920 || H. Edvard Hass ||  Uden for partierne
|-----
| 1920 || C.E.A. Ammentorp ||  Uden for partierne
|-----
| 1920-1922 || J.C. Christensen ||  Venstre
|-----
| 1922-1924 || Jacob Appel ||  Venstre
|-----
| 1924-1926 || N.P.L. Dahl
| Socialdemokratiet 
|-----
| 1926-1929
| F. C. Bruun-Rasmussen
| Venstre 
|-----
| 1929-1935 || N.P.L. Dahl
| Socialdemokratiet 
|-----
| 1935-1940 || Johannes Th.C. Hansen
| Socialdemokratiet 
|-----
| 1940-1942 || Vilhelm Fibiger
| Konservativ 
|-----
| 1942-1945 || V. Holbøll ||  Uden for partierne 
|-----
| 1945 || Arne Sørensen ||  Dansk Samling 
|-----
| 1945-1947 || Carl Martin Hermansen
| Venstre 
|-----
| 1947-1950 || Frede Nielsen
| Socialdemokratiet 
|-----
| 1950-1951 || Jens Sønderup ||  Venstre 
|-----
| 1950 || Bodil Koch
| Socialdemokratiet 
|-----
| 1951-1953 || Carl Martin Hermansen
| Venstre 
|-----
| 1953-1966 || Bodil Koch
| Socialdemokratiet 
|-----
| 1966-1968 || Orla Møller
| Socialdemokratiet 
|-----
| 1968-1971 || Arne Fog Pedersen ||  Venstre 
|-----
| 1971-1973 || Dorte Bennedsen
| Socialdemokratiet 
|-----
| 1973-1975 || Kresten Damsgaard ||  Venstre 
|-----
| 1975-1978 || Jørgen Peder Hansen
| Socialdemokratiet 
|-----
| 1978-1979 || Egon Jensen
| Socialdemokratiet 
|-----
| 1979-1981 || Jørgen Peder Hansen
| Socialdemokratiet 
|-----
| 1981-1982 || Tove Lindbo Larsen
| Socialdemokratiet 
|-----
| 1982-1984 || Elsebeth Kock-Petersen
| Venstre 
|-----
| 1984-1988 || Mette Madsen ||  Venstre 
|-----
| 1988-1993 || Torben Rechendorff ||  Det Konservative Folkeparti 
|-----
| 1993-1994 || Arne O. Andersen ||  Centrum-Demokraterne 
|-----
| 1994-1996 || Birte Weiss
| Socialdemokratiet 
|-----
| 1996-1998 || Ole Vig Jensen ||  Det Radikale Venstre 
|-----
| 1998-2000 || Margrethe Vestager ||  Det Radikale Venstre 
|-----
| 2000-2001 || Johannes Lebech ||  Det Radikale Venstre
|-----
| 2001-2005 || Tove Fergo ||  Venstre
|-----
| 2005-2007 || Bertel Haarder ||  Venstre
|-----
| 2007-2011 || Birthe Rønn Hornbech ||  Venstre
|-----
| 2011-2011|| Per Stig Møller ||  Det Konservative Folkeparti
|-----
| 2011-2014 || Manu Sareen || Det Radikale Venstre
|-----
| 2014-2015 || Marianne Jelved || Radikale Venstre
|-----
| 2015-2016 || Bertel Haarder ||  Venstre
|-----
| 2016-2019 ||Mette Bock ||  Liberal Alliance
|-----
| 2019-2021 || Joy Mogensen || Socialdemokratiet
|-----
| 2021-2022 || Ane Halsboe-Jørgensen || Socialdemokratiet
|-----
| 2022- ||Louise Schack Elholm || Venstre
|}

Eksterne henvisninger 
 Liste over Danmarks kirkeministre, km.dk
Sandro Botticelli

Alessandro di Mariano di Vanni Filipepi, bedre kendt som Sandro Botticelli, (Lille Tønde) (født 1. marts 1445, død 17. maj 1510) var en italiensk maler fra den tidlige renæssance.

Botticelli var som ganske ung i lære som urmager og blev inspireret af natur, filosofi og alkymi. 
Han malede blandt andet Primavera og Venus' Fødsel.

Ud over en lille mændge mytologiske motiver, hvilke er hans bedst kendte værker i dag, malede han mange billeder med religiøse motiver, og derudover også nogle portrætmalerier.

Galleri

Eksterne henvisninger 
 

Malere fra Italien
Renæssancemalere
Personer fra Firenze
Italienere i 1400-tallet
Italienere i 1500-tallet
Henning Hasle

Henning Hasle (2. november 1900 i Skødstrup – 16. juni 1986) var en dansk politiker (Konservative Folkeparti) landsretssagfører og minister.

Født i Skødstrup ved Århus, søn af slagtermester F. V. Hasle og hustru Emma, født Diechmann. 

Valgt den 16. november 1932 i Århus Amt for Det konservative Folkeparti. Opstillingskredse Odder og Århus søndre.

Minister uden portefølje i Regeringen Thorvald Stauning V.

Udgav i 1974 sine erindringer i bogen "Skyggen fra syd". Bogen indeholder blandt andet Henning Hasles notater fra regeringsmøderne i dagene op til 9. april 1940. På møderne forsøgte man at vurdere hvor alvorlige efterretningerne om den forestående tyske besættelse var.

Kilde 
 Gunnar Fog-Pedersen, Vor Regering og Rigsdag, Nordisk Forlag, København 1938.
 Henning Hasle, Skyggen fra Syd,'' Gad, København 1974.

Eksterne henvisninger 
 

Danske ministre fra Det Konservative Folkeparti
Tidligere folketingsmedlemmer fra Det Konservative Folkeparti
Jurister fra Danmark
Ministre uden portefølje fra Danmark
Kommandører af 1. grad af Dannebrog
Folketingsmedlemmer i 1930'erne
Folketingsmedlemmer i 1940'erne
Kreditforeningsdirektører fra Danmark
Personer i Kraks Blå Bog (afdøde)
Mukdenpaladset

Mukdenpaladset også kaldet Shanyangkejserpaladset (沈阳故宫, pinyin: Shěnyáng Gùgōng) er 114 bygninger der var kejserpalads i starten af Qing-dynastiet (1616 – 1910) da Shanyang var hovedstad i Kina.

De første tre Qingkejsere boede her fra 1625 til 1644. Det ligger i centeret af Mukden, Manchuriet (Shenyang, Kina).

Nu om dage er det et museum og blev inkluderet på UNESCO's Verdensarvsliste i 2004 som et underpunkt til Den Forbudte By i Beijing.

Verdensarven i Kina
Slotte i Kina
Residensslotte
Miljøministre fra Danmark

Dette er en liste over ministre for Miljøministeriet i Danmark.

Referencer 

 
Lister over ministre fra Danmark